
DR.31.10.2017                                                        101                   

 
Saya mengalu-alukan Bajet 2018 ini berasaskan lapan petunjang iaitu: 

(i) merancak pelaburan, perdagangan dan industri; 

(ii) menuju aspirasi TN50;  

(iii) mengungguli pembangunan pendidikan, latihan kemahiran dan 
bakat; 

(iv) memacu pembangunan inklusif; 

(v) mengutamakan kesejahteraan rakyat dan peluang menjana 
pendapatan; 

(vi) mempersiagakan resolusi perindustrian keempat dan ekonomi 
digital; 

(vii) meningkatkan kecekapan dan penyampaian GLC dan 
perkhidmatan awam; dan 

(viii) mengimbang par excellence duniawi dan par excellence ukhrawi. 

 

Tuan Yang di-Pertua, dalam Kementerian Pendidikan, pertama saya ingin 
menyentuh berhubung dengan pendidikan. Bidang pendidikan ini begitu dekat dengan saya. 
Saya ingin mengucapkan tahniah kepada kerajaan yang komited dan prihatin dalam bidang 
pendidikan dengan peruntukan bagi tahun 2018 iaitu berjumlah RM61.6 bilion disediakan 
untuk sektor pendidikan ini. Kementerian Pendidikan mendapat peruntukan sebanyak 
RM45.96 bilion dengan RM44.51 bilion untuk belanja mengurus dan RM1.45 bilion untuk 
belanja pembangunan. 

Saya terlebih dahulu ingin mengucapkan terima kasih kepada kerajaan khususnya 
kepada Yang Berhormat Menteri Pendidikan yang telah meluluskan cadangan pembinaan 
Pejabat Pendidikan Daerah Sabak Bernam yang difahamkan kini dalam peringkat reka 
bentuk oleh Jabatan Kerja Raya dan dijangka pembinaan awal 2018. Kelulusan ini adalah 
tepat masanya memandangkan tanggungjawab PPD Sabak Bernam adalah besar kerana 
menguruskan 64 sekolah kebangsaan dan menengah. 

Tuan Yang di-Pertua, seterusnya berhubung dengan Kementerian Pendidikan ini, 
saya mengalu-alukan dan mengucapkan terima kasih kepada kerajaan yang telah 
menyediakan bajet tabung khas penambahbaikan dan penyelenggaraan sekolah bagi bajet 
tahun 2018 ini berjumlah RM550 juta bagi pembaikan sekolah kebangsaan SJKC, SJKT dan 
sebagainya. Sehubungan dengan ini, saya ingin membangkitkan tentang keperluan 
penyelenggaraan yang mendesak bagi sekolah-sekolah di kawasan Parlimen Sabak Bernam 
iaitu 17 buah SMK, SK 35 buah, SJKC 10 buah dan SJKT dua buah yang merupakan sekolah 
lama yang telah berusia melebihi 30 tahun ataupun lebih yang memerlukan 
penyelenggaraan, terutama pendawaian elektrik termasuklah penggantian kipas dan lampu. 
Saya memohon dan merayu kepada kerajaan khususnya Kementerian Pendidikan agar 
menimbangkan dan meluluskan segera peruntukan bagi penambahbaikan dan 
penyelenggaraan sekolah-sekolah di Parlimen Sabak Bernam memandangkan keperluan 
dan keadaan yang mendesak.  

Berhubung dengan Kementerian Pendidikan ini juga, saya ingin mendapatkan 
penjelasan berhubung dengan kerajaan bagi penstrukturan Kementerian Pendidikan, 
Jabatan Pendidikan Negeri dan Pejabat Pendidikan Daerah. Pelan Induk Pembangunan 
Profesionalisme Keguruan bagi membangunkan kompetensi dan potensi diri mendidik 
termasuklah memperkasakan dan penambahbaikan lebih 200 jawatan kepimpinan utama 
KPN. 

Tuan Yang di-Pertua, saya ingin menyentuh tentang Kementerian Pendidikan 
Tinggi. Keduanya, saya ingin menyentuh tentang Kementerian Pendidikan Tinggi yang 
mendapat peruntukan sebanyak RM13.9 bilion dalam Bajet 2018 ini. Ini sesuai dengan 
pencapaian dan peningkatan pendidikan tinggi negara, antara kelima-lima universiti 
pendidikan Malaysia telah tergolong dalam 300 universiti terbaik dunia. Malah Universitas 21 
juga telah meletakkan sistem pendidikan tinggi Malaysia di tangga ke-25 yang sebelum ini di 
kedudukan ke-36 pada enam tahun lalu. Saya ingin mengucapkan tahniah kepada KPT di 
atas pencapaian yang membanggakan ini. 



Saya mengalu-alukan Bajet 2018 ini berasaskan lapan petunjang iaitu: (i) merancak pelaburan, perdagangan dan industri; (ii) menuju aspirasi TN50; (iii) mengungguli pembangunan pendidikan, latihan kemahiran dan bakat; (iv) memacu pembangunan inklusif; (v) mengutamakan kesejahteraan rakyat dan peluang menjana pendapatan; (vi) mempersiagakan resolusi perindustrian keempat dan ekonomi digital; (vii) meningkatkan kecekapan dan penyampaian GLC dan perkhidmatan awam; dan (viii) mengimbang par excellence duniawi dan par excellence ukhrawi. Tuan Yang di-Pertua, dalam Kementerian Pendidikan, pertama saya ingin menyentuh berhubung dengan pendidikan. Bidang pendidikan ini begitu dekat dengan saya. Saya ingin mengucapkan tahniah kepada kerajaan yang komited dan prihatin dalam bidang pendidikan dengan peruntukan bagi tahun 2018 iaitu berjumlah RM61.6 bilion disediakan untuk sektor pendidikan ini. Kementerian Pendidikan mendapat peruntukan sebanyak RM45.96 bilion dengan RM44.51 bilion untuk belanja mengurus dan RM1.45 bilion untuk belanja pembangunan. Saya terlebih dahulu ingin mengucapkan terima kasih kepada kerajaan khususnya kepada Yang Berhormat Menteri Pendidikan yang telah meluluskan cadangan pembinaan Pejabat Pendidikan Daerah Sabak Bernam yang difahamkan kini dalam peringkat reka bentuk oleh Jabatan Kerja Raya dan dijangka pembinaan awal 2018. Kelulusan ini adalah tepat masanya memandangkan tanggungjawab PPD Sabak Bernam adalah besar kerana menguruskan 64 sekolah kebangsaan dan menengah. Tuan Yang di-Pertua, seterusnya berhubung dengan Kementerian Pendidikan ini, saya mengalu-alukan dan mengucapkan terima kasih kepada kerajaan yang telah menyediakan bajet tabung khas penambahbaikan dan penyelenggaraan sekolah bagi bajet tahun 2018 ini berjumlah RM550 juta bagi pembaikan sekolah kebangsaan SJKC, SJKT dan sebagainya. Sehubungan dengan ini, saya ingin membangkitkan tentang keperluan penyelenggaraan yang mendesak bagi sekolah-sekolah di kawasan Parlimen Sabak Bernam iaitu 17 buah SMK, SK 35 buah, SJKC 10 buah dan SJKT dua buah yang merupakan sekolah lama yang telah berusia melebihi 30 tahun ataupun lebih yang memerlukan penyelenggaraan, terutama pendawaian elektrik termasuklah penggantian kipas dan lampu. Saya memohon dan merayu kepada kerajaan khususnya Kementerian Pendidikan agar menimbangkan dan meluluskan segera peruntukan bagi penambahbaikan dan penyelenggaraan sekolah-sekolah di Parlimen Sabak Bernam memandangkan keperluan dan keadaan yang mendesak. Berhubung dengan Kementerian Pendidikan ini juga, saya ingin mendapatkan penjelasan berhubung dengan kerajaan bagi penstrukturan Kementerian Pendidikan, Jabatan Pendidikan Negeri dan Pejabat Pendidikan Daerah. Pelan Induk Pembangunan Profesionalisme Keguruan bagi membangunkan kompetensi dan potensi diri mendidik termasuklah memperkasakan dan penambahbaikan lebih 200 jawatan kepimpinan utama KPN. Tuan Yang di-Pertua, saya ingin menyentuh tentang Kementerian Pendidikan Tinggi. Keduanya, saya ingin menyentuh tentang Kementerian Pendidikan Tinggi yang mendapat peruntukan sebanyak RM13.9 bilion dalam Bajet 2018 ini. Ini sesuai dengan pencapaian dan peningkatan pendidikan tinggi negara, antara kelima-lima universiti pendidikan Malaysia telah tergolong dalam 300 universiti terbaik dunia. Malah Universitas 21 juga telah meletakkan sistem pendidikan tinggi Malaysia di tangga ke-25 yang sebelum ini di kedudukan ke-36 pada enam tahun lalu. Saya ingin mengucapkan tahniah kepada KPT di atas pencapaian yang membanggakan ini.